Na temelju članka 17. Zakona o ublažavanju i uklanjanju posljedica prirodnih nepogoda („Narodne novine“, broj 16/19) i članka 37. Statuta Grada Šibenika („Službeni glasnik Grada Šibenika“, broj 2/21), Gradsko vijeće Grada Šibenika na 5. sjednici održanoj 14. prosinca 2021. godine, donijelo je

**Odluke**

**o donošenju Plana djelovanja u području prirodnih**

**nepogoda za Grad Šibenik u 2022. godinu**

Članak 1.

 Donosi se Odluke Plana djelovanja u području prirodnih nepogoda za Grad Šibenik u 2022. godini (u daljnjem tekstu- Plan), izrađen od strane ovlaštenog izrađivača „ALFA ATEST“ d.o.o., Poljička cesta 32, 21000 Split, oznaka dokumenta Ur.br. 186/2021 od 09. studenog 2021. godine., a izrađuje se svaku godinu za nerednu.

Članak 2.

 Plan je izrađen u skladu sa Zakonom o ublažavanju i uklanjanju posljedica prirodnih nepogoda („Narodne novine“, broj 16/19) i propisima donesenim na temelju zakona.

Članak 3.

 Plan se sastoji od tekstualnog dijela i priloga.

Članak 4.

 Tekstualni dio Plana sadrži:

1. Moguće ugroze na području Grada Šibenika,

2. Proglašenje prirodne nepogode, procijene štete i pristupanje nadležnih tijela,

3. Utjecaj klimatskih promjena na prirodne nepogode,

4. Popis mjera i nositelja mjera u slučaju nastajanja prirodne nepogode,

5. Procjena osiguranja opreme i drugih sredstava za zaštitu i sprječavanje stradanja imovine,

 gospodarskih funkcija i stradanja stanovništva,

6. Druge mjere,

7. Prirodne nepogode,

8. Troškovi angažiranja pravnih osoba i redovnih službi,

9. Zaključak,

10. Prilozi.

Članak 5.

 Plana sadrži priloge:

1. Razvrstavanje prirodnih nepogoda,
2. Prijava štete od prirodne nepogode,

 3. Koeficijent istrošenosti građevine,

 4. Koeficijent za izračun veličine građevine,

 5. Koeficijent istrošenosti opreme,

 6. Gradsko izvješće o utrošku sredstava pomoći,

 7. Županijsko izvješće o utrošku sredstava pomoći.

Članak 6.

 Tekstualni dio je sastavni dio ovog Plana i neće se objaviti u Službenom glasniku Grada Šibenika. Plan će se objaviti na web stranici Grada Šibenika, [www.šibenik.hr](http://www.šibenik.hr).

Članak 7.

 Ovaj Plan stupa na snagu danom donošenja ove Odluke, a prestaje važiti Plana djelovanja u području prirodnih nepogoda za Grad Šibenik u 2021. godini („Službeni glasnik Grada Šibenika“, broj 12/20 od 16. prosinca 2020. godine).

KLASA: 214-01/21-01/06

URBROJ: 2182/01-10-21-3

Šibenik, 14. prosinca 2021.

GRADSKO VIJEĆE GRADA ŠIBENIKA

PREDSJEDNIK

dr. sc. Dragan Zlatović,v.r.